Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 263

12. évfolyam Egészségügyi szakmacsoportos alapozó ismeretek 160 óra Egészségügyi szakmacsoportos alapozó gyakorlatok 96 óra Elmélet és gyakorlat 256 óra EGÉSZSÉGÜGYI SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Egészségügyi szakmacsoportos alapozó ismeretek tanításának célja a szakmacsoportban a tanulók pályaválasztásának elõsegítése és a szakmacsoport tevékenységformáinak megismertetése. A tananyag feldolgozása adjon lehetõséget a tanulók tapasztalatainak rendszerezésére, értékelésére, elemzésére. A Tanulásmódszertan oktatásának célja, hogy járuljon hozzá a tanulók egyénre szabott, hatékony és eredményes tanulási módszereinek és eljárásainak a kiépítéséhez, elsajátításához, valamint az önmûvelés igényének és szokásának kialakításához. Segítse a tanulók tanulási problémáinak feltárását, segítse elõ a hiányzó készségek pótlását. Az Egészségtan oktatásának célja, hogy járuljon hozzá a tanulók saját egészségi magatartásának és életvitelének tudatosításához, illetve az ezzel kapcsolatos álláspontjuknak a kialakításához, valamint a saját és mások egészs ége iránti felelõsségvállalás kifejlesztéséhez. Motiválja a tanulókat az egészséges életmód kialakítására, és segítse õket e magatartásforma megtartásában. Az Általános és személyiség-lélektan célja, hogy mutassa be a tanulóknak az emberi lélek jelenségeit, szerezzenek ismereteket a test felépítésérõl, mûködésérõl, figyeljék és értsék meg mindazt, amit saját lelki életük figyelésekor mindennap tapasztalnak. A Fejlõdéslélektan és szocializáció célja, hogy a tanulók lássák meg az emberi pszichikum fejlõdésének törvényszerûségeit, jellegzetességeit, ezek biológiai és szociális összefüggéseit. Az Egészséggondozás célja, hogy a tanulók elemezzék az emberi egészség és a környezet kölcsönhatását, ösztönözze õket a környezet megóvására, helyes higiénés magatartásra, egészséges életmódra és a környezetszennyezés megakadályozására, szemléljék az embert környezetével is egységes egészként. A tanulók ismerjék a család szerkezetét, a család életciklusait, a családszerepeket, a család ártó-védõ hatásait. Legyenek tájékozottak az egészségügyi intézményrendszer céljáról. A Szociálpszichológia célja, hogy járuljon hozzá a tanulók adekvát emberi kapcsolatainak tudatos kialakításához, valamint a humán pályákon leggyakrabban elõforduló szociálpszichológiai jelenségek felismeréséhez és ezek értékeléséhez. A Mentálhigiéne célja, hogy a tanulók legyenek tájékozottak a lelki egyensúly megtartásának módszereiben. Az Emberi test célja, hogy a tanulók értsék meg az életmûködéseket és szabályozásukat, ismerjék fel a test felépítése és mûködése közötti dinamikus összefüggéseket, azoknak az életkornak megfelelõ változásait. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés, az ismeretek alkalmazási képessége. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. A tananyag segítse a tanulókat annak belátásához, hogy leendõ munkájuk során elhívatottságuk mellett csak tanulásuk, szakmai tudásuk révén lesznek képesek embertársaikon segíteni. Járuljon hozzá, hogy napi tevékenységeik, leendõ munkájuk során háttérben tudják tartani személyes indulataikat, érzelmeiket, elkötelezett érzelmi beállítódással tudják majd hivatásukat ellátni. Szeressék a gondjaikra bízott embertársukat, legyenek empatikusak, legyenek készek áldozatokra is. Tanulásmódszertan: A tanulók ismerjék fel saját tanulási stílusukat és az önmûvelés fontosságát, tudják megválasztani és alkalmazni saját tanulási stílusukat, alakítsák ki olvasási szokásaikat. Fejlesszék szókincsüket, koncentrációs képességüket, emlékezõképességüket, gondolkodási kultúrájukat, a jegyzetelés gyakorlottságát. Tudjanak használni több féle ismeretszerzési forrást, pl. könyvtárat, szótárakat, lexikonokat, internetet. Alakuljon ki igényük a folyamatos önmûvelõdésre. Egészségtan: A tanulók folyamatosan fejlesszék egészségkultúrájukat. Alkalmazzák ismereteiket az egészséges életvitellel kapcsolatosan, fogadják el az élet és az egészség alapvetõ értékeit. Értelmezzék az egészséget mint dinamikus, változó egyensúlyi állapotot. Segítsenek másoknak az egészségük megõrzésében és fejlesztésében. Ismerjék meg az elsõsegélynyújtás alapismereteit, és legyenek képesek az annak megfelelõ elsõsegély-nyújtási feladatok ellátására. Általános és személyiség-lélektan: A tanulók értsék, tudják meghatározni az általános lélektani alapfogalmakat, saját lelki jelenségeikrõl és azok mûködésérõl tudjanak tapasztalatokat szerezni és összevetni a tanultakkal, valamint az elsajátított pszichológiai alapfogalmakat és szakkifejezéseket alkalmazni késõbbi tanulmányaik során. Tudjanak tanulási módszereket és stratégiát alkalmazni. Értsék és tudják meghatározni a pszichológia alapfogalmait, vessék össze a tanultakat saját személyiségükkel. A tanulók tudják meghatározni az érés és fejlõdés törvényszerûségeit, a tanulás és viselkedésmódosítás szerepét, az érzelmi-akarati fejlõdés összefüggéseit. Fejlõdéslélektan és szocializáció: Sorolják fel a fejlõdés menetét, alkalmazzák az életkori periodizációnak megfelelõ ismereteiket, és magyarázzák meg a szocializáció legfõbb területeit és ezek jellemzõit. Egészséggondozás: Tudják felsorolni az életmód és az életvitel összetevõit, ismerjék a család szerkezetét, a család életciklusait, a családi szerepeket és a család ártó-védõ hatásának jellemzõit, az egészségügyi intézményrendszer célját. Szociálpszichológia: A tanulók ismerjék az interakciók hatását, alapelveit, az individuum összetevõit és a szociálpszichológia funkcióit. Elemezzék és értékeljék a társas kapcsolatokat elõsegítõ és nehezítõ jelenségeket, a szerep legfõbb jellemzõit, a szocializációs folyamatra ható személyek, csoportok, eszmék és kultúrák hatásait. A tanulók tudják ismertetni a családi életciklusokhoz kötõdõ szerepváltozásokat, rendszerezzék a csoport jelle mzõit, a csoportközi viszonyok és csoportdinamikai jelenségek összetevõit. Tudják a személyészlelés legfõbb területeit meghatározni, és alkalmazni a társas érintkezés legfõbb meghatározóit. Mentálhigiéne: Adjon lehetõséget arra, hogy fejlõdjön a tanulók mentálhigiénés szemlélete, tudatosan alakítsák az életmódjukat, életvezetésüket. A tanulók tudják megnevezni a mentálhigiéné alapjait és célját, a hivatásos és az önsegítõ csoportok munkájának helyét, szerepét a segítõ hálózatban. Ismerjék meg és értsék a mentálhigiénés konzultáció alapelveit és a mentálhigiénés módszereket, ismerjék fel ezek hatásait. Az emberi test: A tanulók tudják meghatározni az ember helyét és szerepét az ökoszisztémában. Tudják megnevezni az emberi test szerkezeti elveit, a síkokat és az irányokat, az egyes szervrendszerek felépítését és mûködését, az összefüggéseket az életmóddal.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes